L-Ingliżi li jgħixu f'Malta fadlilhom biss ġimagħtejn biex japplikaw għar-residenza Maltija. Dan intqal mill-Kummissjoni Għolja Brittanika f'Malta, li avżat li min ma japplikax sat-30 ta' Ġunju, jista' jitlef id-dritt li jibqa' jgħix f'Malta. Wara li r-Renju Unit telaq mill-Unjoni Ewropea, aktar minn 9,000 resident f'Malta mir-Renju Unit applika għar-residenza. Minkejja dan, għad hemm numru ta' residenti li għadhom m'applikawx. Il-Kummissarju Għoli Cathy Ward appellat biex kull min għadu m'applikax jagħmel dan mill-aktar fis possibbli. "Jekk għandkom xi dokumenti neqsin, tittardjawx – tistgħu tispjegaw ir-raġuni fl-applikazzjoni, u tistgħu tagħtu aktar dokumenti jekk hemm bżonn. L-importanti li tibagħtu l-applikazzjoni". Ward appellat ukoll lill-Maltin biex jekk jafu lil xi ħadd mir-Renju Unit li għadu m'applikax għar-residenza, iħeġġuhom jagħmlu dan qabel ikun tard wisq. Kull min japplika se tintbagħatlu ittra b'appuntament li jrid jattendi għalih kif indikat fl-istess ittra. Wieħed għandu jikkuntattja lil Identity Malta jekk dan mhux possibbli. Tista' ssib aktar informazzjoni dwar dan minn hawn : .td_uid_3_60cc75815bfe3_rand.td-a-rec-img{text-align:left}.td_uid_3_60cc75815bfe3_rand.td-a-rec-img img{margin:0 auto 0 0}